CELEX: C2005/143/65
Language: et
Date: 2005-06-11 00:00:00
Title: Esimese astme kohtu 15. veebruari 2005. aasta määrus kohtuasjas T-229/02: Kurdistani Töölispartei (PKK) ja Kurdistani Rahvuskongress (KNK) versus Euroopa Liidu Nõukogu (Tühistamishagi — Terrorismivastases võitluses teatavate isikute ja üksuste vastu suunatud eripiirangute kohta — Teovõime — Hagi esitamise õigus — Ühing — Vastuvõetavus)

11.6.2005   
            
            
               ET
            
            
               Euroopa Liidu Teataja
            
            
               C 143/34
            
         
      ESIMESE ASTME KOHTU
   
   15. veebruari 2005. aasta määrus
   kohtuasjas T-229/02: Kurdistani Töölispartei (PKK) ja Kurdistani Rahvuskongress (KNK) versus Euroopa Liidu Nõukogu (1)
   
   (Tühistamishagi - Terrorismivastases võitluses teatavate isikute ja üksuste vastu suunatud eripiirangute kohta - Teovõime - Hagi esitamise õigus - Ühing - Vastuvõetavus)
   (2005/C 143/65)
   Kohtumenetluse keel: inglise
   Kohtuasjas T-229/02: Kurdistani Tööliste Partei (KTP) ja Kurdistani Rahvuskongress (KRK), asukoht Brüssel, esindajad barrister M. Muller, barrister E. Grieves ja solicitor J. Peirce, versus Euroopa Liidu Nõukogu (esindajad M. Vitsentzatos ja M. Bishop), keda toetasid Suurbritannia ja Põhja-Iiri Ühendkuningriik (esindajad: varem J. Collins, hiljem R. Claudwell, kohtudokumentide kättetoimetamise aadress Luxembourgis) ja Euroopa Ühenduste Komisjon (esindajad: C. Brown ja P. Kuijper, kohtudokumentide kättetoimetamise aadress Luxembourgis), mille esemeks on nõue tühistada nõukogu 2. mai 2002. aasta otsus nr 2002/334/EÜ, millega rakendatakse määruse (EÜ) nr 2580/2001 teatavate isikute ja üksuste vastu suunatud eripiirangute kohta terrorismivastaseks võitluseks artikli 2 lõiget 3, tunnistatakse kehtetuks otsus 2001/927/EÜ (EÜT L 116, lk 33), ja nõukogu 17. juuni 2002. aasta otsus nr 2002/460/EÜ, millega rakendatakse määruse nr 2580/2001 artikli 2 lõiget 3 ja tunnistatakse kehtetuks otsus 2002/334 (EÜT L 160, lk 26), tegi esimese astme kohus (teine koda), koosseisus: koja esimees J. Pirrung, kohtunikud N. J. Forwood ja S. Papasavvas; kohtusekretär: H. Jung, 15. veebruaril 2005 määruse, mille resolutiivosa on järgmine:
   
               1.
            
            
               Jätta hagi rahuldamata.
            
         
               2.
            
            
               Jätta hagejate ja nõukogu kohtukulud hagejate kanda.
            
         
               3.
            
            
               Jätta Suurbritannia ja Põhja-Iiri Ühendkuningriigi ja komisjoni kohtukulud nende enda kanda.
            
         
      (1)  EÜT C 233, 28.9.2002.